Cuneiform Tablet CCT 4 10a (BM 115114)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na a-šùr-i-dí qí-bi₄-ma um-ma a-šùr-na-da-ma 6 ma-na KÙ.BABBAR ṣa-ru-pá-am ša-du-a-sú ša-bu ša na-ru-qí-kà ku-nu-ki-a a-šùr-dan na-áš-a-kum 3 GÍN KÙ.BABBAR wa-ṣí-sú ša-bu ni-iš-pu-ra-kum i-na šé-ep šu-{d}IŠKUR um-ma né-nu-ma a-dí 10 u₄-me a-li-ku a-dí šé-ni-šu ù ša-lá-ší-šu i-lu-ku-ma a-ni-ma 5 ma-na.TA KÙ.BABBAR nu-na-ša-ra-kum wa-ar-ki-šu-nu-ma sí-kà-tum ú-ṣí-ú ma-ḫi-ru-um pá-ru-ud-ma i-na re-eš₁₅ ba-áb-tim ú-lá na-ad-ú-ma pá-am ú-lá nu-ma-lá KÙ.BABBAR-pu da-nu a-na KÙ.BABBAR ma-dim e ta-ad-gu₅-ul ší-mu ba-at-qú-ma ì-lí-a a-na wa-aḫ-šu-ša-na aṭ-ru-sú i-na KÙ.BABBAR a-nim 4 ma-na KÙ.BABBAR KI šu-a-nim al-qé-ma ṭup-pá-am ḫa-ar-ma-am ša ku-nu-ki-a šu-ut il₅-qé ša a-na 1 ma-na KÙ.GI <big_gap> ša i-na na-ru-uq a-šur-i-mì-tí lá-áp-tù ša-bu-a-ni-ni-ma lá ni-tù-ru-šu-ni